શિક્ષણ માટે અત્યારે રૃા. ૨૦૦ કરોડનું ભંડોળ છે તે આવતા વર્ષે રૃા. ૩૦૦ કરોડના ઉમેરા સાથે રૃા. ૫૦૦ કરોડ અને ત્યારબાદ રૃા. ૧૦૦૦ કરોડ સુધી લઈ જવાનું આયોજન છે. તેની મદદથી મધ્યમ અને નીચલા મધ્યમ વર્ગના બાળકોને ભણવા માટે આર્થિક સહાય આપવાનું આયોજન કરવામાં આવશે. દલિતો અને વંચિતોના વિકાસ માટેના વિકાસ કાર્યક્રમો માટે રૃા. ૫૦ કરોડની ફાળવણી કરવામાં આવશે. મેટ્રિક પૂર્વેના વર્ગોમાં ભણતા વિદ્યાર્થીઓ માટેની સ્કોલરશીપ વધારવામાં આવશે. તેમ જ આશ્રમ શાળાઓમાં ભણતા વિદ્યાર્થીઓને આપવામાં આવતા માસિક અનુદાનની રકમ રૃા. ૧૦૦૦થી વધારીને રૃા.૧૫૦૦ કરી દેવામાં આવશે.